- Hindi News
- National
- अशोक सिंघवी के खिलाफ केस चलाने की केंद्र सरकार से अब तक नहीं मिली मंजूरी
अशोक सिंघवी के खिलाफ केस चलाने की केंद्र सरकार से अब तक नहीं मिली मंजूरी
खानमहा घूस कांड के मुख्य अभियुक्त निलंबित आईएएस डाॅ. अशोक सिंघवी के खिलाफ केस चलाने की स्वीकृति केंद्र सरकार से अभी तक नहीं मिली है। भ्रष्टाचार निरोधक विभाग को ढाई करोड़ के रिश्वत मामले में सिंघवी को साढ़े तीन महीने पहले गिरफ्तार किया था। सिंघवी के घर से विदेशी शराब की बोतलें बरामद हुई थी। उस मामले में वे एक महीने से जयपुर जेल में है।
बुधवार को एसीबी स्पेशल कोर्ट में अशोक सिंघवी को जयपुर से यहां लाकर पेश नहीं किया गया। इसके अलावा ढाई करोड़ रुपए घूस के देने वाला सावा निवासी मोहम्मद शेर खान भी पेशी पर हाजिर नहीं हुआ। उसके वकील ने स्वास्थ्य खराब होना बताते हुए हाजरी माफी की अर्जी पेश की। हाईकोर्ट से जमानत पर छूटे सीए श्याम एस. सिंघवी और धीरेंद्र उर्फ चिंटू अदालत में उपस्थित हुए। इसके अलावा उदयपुर जेल में बंद पंकज गहलोत, पुष्कर राज आमेटा, संजय सेठी और रशीद खान को पेश किया गया। घूसकांड के जांच अधिकारी शंकर दत्त शर्मा अवकाश पर होने से एसीबी के एसपी रायसल सिंह अदालत पहुंचे। उन्होंने अदालत को बताया कि अशोक सिंघवी के खिलाफ मुकदमा चलाने के लिए राजस्थान आैर केंद्र सरकार की अनुमति जरूरी है। राज्य सरकार की अनुमति एसीबी अधिकारियाें को मिल चुकी है जिसे अदालत में पेश कर दिया गया था। केंद्र सरकार से सिंघवी के खिलाफ अभियोजन स्वीकृति नहीं मिली है। सिंह ने बताया कि अभियुक्तों से बरामद मोबाइल, लैपटॉप, आईपेड की एफएसएल रिपोर्ट चुकी है। अगली पेशी पर वह रिपोर्ट अदालत में पेश की जाएगी। मामले में अगली पेशी 13 जनवरी को दी गई है।
सिंघवीपेश नहीं हो रहे दो पेशियों से
महाघूस कांड के मुख्य अभियुक्त डा. अशोक सिंघवी को अाबकारी अधिनियम की पेशी अटैंड करने एक माह पूर्व जयपुर ले जाया गया था। बड़ा मामला उदयपुर में विचाराधीन होने के बावजूद सिंघवी को जयपुर से यहां पेशी पर नहीं लाया गया। पिछली पेशी पर भी सिंघवी को अदालत में पेश नहीं किया था।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva